kardosdrur/scandi-wiki huggingface dataset:
Vladlen Tatarskij

Maksim Jurjevitj Fomin (russisk: Максим Юрьевич Фомин, født 25. april 1982, død 2. april 2023), bedst kendt under pseudonymet Vladlen Tatarskij (russisk: Владлен Татарский) var en russisk-ukrainsk militærblogger, dømt bankrøver og deltager i den russisk-ukrainske krig. Han var også aktiv som propagandist for Putin-regimet indtil han blev myrdet i Sankt Petersborg i 2023.

Livsforløb 

Tatarskij blev født i 1982 i Makijivka, Donetsk oblast, Ukrainske SSR. Han har senere haft ukrainsk og derefter russisk statsborgerskab. I 2011 blev han fængslet i Ukraine for bankrøveri. Da krigen i Donbass begyndte i 2014, flygtede han fra fængslet og sluttede sig til de militære styrker i den russisk-støttede Donetsk Folkerepublik. Ifølge Tatarskijs egne ord blev han fængslet igen, men blev til sidst benådet af republikkens leder, Aleksandr Zakhartjenko, og fik lov til at kæmpe mod den ukrainske hær. Han kæmpede i Vostok-bataljonen. Han begyndte herefte at blogge, antog pseudonymet Vladlen Tatarskij, og fra 2019 boede han i Moskva.

Telegram-kanal 

Tatarskij, der havde mere end 560.000 følgere på Telegram, tilhørte de såkaldte russiske militærbloggere, en gruppe hardline bloggere, der fuldt ud støtter den russiske invasion af Ukraine og kritiserer Vladimir Putin og russiske militærledere for at være for blødsødne. På et tidspunkt støttede han kraftigt angrebene på ukrainsk infrastruktur og motiverede dette med, at angrebene vil føre til flere døde ukrainere. Tatarskij omtalte almindeligvis Ukraine som en terroriststat. Et af hans famøse citater, optaget på video, var (med henvisning til Ukraine): "Vi vil besejre alle, vi vil dræbe alle, vi vil plyndre alle, som vi behøver. Alt vil blive som vi vil have det." Han blev sanktioneret af Ukraine; han fik forbud mod at rejse ind i Ukraine i ti år, og hans aktiver, hvis de blev fundet i Ukraine, blev konfiskeret.

Død 

Tatarsky blev dræbt ved en eksplosion 2. april 2023, mens han var vært for et arrangement på en café i Sankt Petersborg. Caféen, hvor det skete, var angiveligt ejet af Jevgenij Prigozjin.

Russiske propagandister, såsom Margarita Simonjan, Tina Kandelaki og Anton Krasovskij, gav Ukraine skylden for angrebet og opfordrede til gengældelse. Den populære ukrainske journalist Denys Kazanskyj mente, at den russiske føderale sikkerhedstjeneste (FSB) stod bag mordet.

References

Bloggere
Personer fra Donetsk oblast
Personer fra Rusland
Personer dræbt i attentat
Bankrøvere
Ida Ambrose

Ida Ambrose - født 12. juni 1982, opvokset i Brøndbyøster, er en dansk pop- og reggae sangerinde og sangskriver med gambianske rødder, der er kendt som den tredie forsanger i Danser med Drenge efter sangerinderne Philippa Bulgin og Rie Rasmussen.

Hun er søster til R&B-sangeren, Alex Ambrose, og hun var tidligere medlem af den nu opløste rap-pop duo IdaAida.

Ida Ambrose startede sin karriere som rapper i 2001 under et alias, 'La Dea', med rapsinglen 'Så længe siden nu', som var produceret og skrevet af Nik&Jay. Efter opløsningen af IdaAida i 2010 har hun udgivet 12 singler og EP'er i eget navn eller som featured artist med danske rap-, hip-hop- og reggaenavne, herunder den københavnske reggaetrio Raggateers, hvor hun også har haft rollen som tekstforfatter.

Hendes seneste arbejde er vokalerne på Danser med Drenge-albummet 'Giv slip nu', som udsendtes i marts 2023. Herfra har man bl.a. kunnet høre hendes stemme i gruppens coverversion af Kim Larsen's 'Pianomand'.

Diskografi

Egne udgivelser 
 Så længe siden nu - (alias: La Dea) - single (2001)
 Minder - single (2010)
 Solskin - single (2012)
 Hver dag - single (2015)
 Høj på stiletter - single (2015)
 Kriminel - single (2016)
 We will overcome - m. Raggateers - single (2019)
 The ripple effect - m. Raggateers - EP (2021)

Danser med Drenge 
 Giv slip nu - (2023)

IdaAida 
 100 % - (2008)

Med andre 
 Klar på det hele Part 2 - m. Claus Flid & Scarwrist - EP (2011)
 Fight for you - m. Breakage - single (2016)
 One in a million - m. Lynx - single (2016)
 Per fra hjertet - m. Grandmaster Dee Pee, Alex Ambrose - single (2018)

Eksterne henvisninger 
 DmD: Ida Ambrose
 Discogs.com: Ida Ambrose

Kilder og henvisninger 

Sangere fra Danmark
Danser med drenge
J. Searle Dawley

James Searle Dawley (født 4. oktober 1877, død 30. marts 1949) var en amerikansk instruktør, producer, manuskriptforfatter og skuespiller. Mellem 1907 og midten af 1920'erne, mens han arbejdede for filmselskaberne Edison, Rex Motion Picture Company, Famous Players, Fox med flere instruerede han mere end 300 kortfilm og 56 spillefilm, hvilket inkluderede mange af de tidligste optagelser af stjerner som Douglas Fairbanks, Mary Pickford, Pearl White, Marguerite Clark, Harold Lloyd og John Barrymore.

Udvalgt filmografi 

 The Nine Lives of a Cat (1907)
 The Trainer's Daughter or A Race for Love (1907)
 A Little Girl Who Did Not Believe in Santa Claus (1907)
 Cupid's Pranks (1908)
 Rescued from an Eagle's Nest (1908)
 The Boston Tea Party (1908)
 Comedy and Tragedy (1909)
 Faust (1909)
 Hansel and Gretel (1909)
 Frankenstein (1910)
 A Christmas Carol (1910)
 The Stars and Stripes (1910)
 Through the Clouds (1910)
 The Red Cross Seal (1910)
 An Unselfish Love (1910)
 A Central American Romance (1910)
 The Cowpuncher's Glove (1910)
 A Daughter of the Mines (1910)
 Eldora, the Fruit Girl (1910)
 The Princess and the Peasant (1910)
 Riders of the Plains (1910)
 The Ship's Husband (1910)
 The Song That Reached His Heart (1910)
 The Stolen Claim (1910)
 An Eventful Evening (1911)
 The Black Bordered Letter (1911)
 Between Two Fires (1911)
 The Three Musketeers: Part 1 (1911)
 The Three Musketeers: Part 2 (1911)
 The Doctor (1911)
 The Price of Victory (1911)
 The Battle of Trafalgar (1911)
 The Charge of the Light Brigade (1912)
 Lord and the Peasant (1912)
 The Diamond Crown (1913)
 The Old Monk's Tale (1913)
 The Daughter of the Hills (1913)
 On The Broad Stairway (1913)
 Hulda of Holland (1913)
 Tess of the d'Urbervilles (1913)
 In the Bishop's Carriage (1913)
 Chelsea 7750 (1913)
 The Daughter of the Hills (1913)
 An Hour Before Dawn (1913)
 Caprice (1913)
 The Port of Doom (1913)
 Leah Kleschna (1913)
 A Lady of Quality (1913)
 An American Citizen (1914)
 The Pride of Jennico (1914)
 Pigen fra Skovene (1914)
 Four Feathers (1915)
 Always in the Way (1915)
 Susie Snowflake (1916)
 The Rainbow Princess (1916)
 Snow White (1916)
 The Valentine Girl (1917)
 Bab's Diary (1917)
 Bab's Burglar (1917)
 Bab's Matinee Idol (1917)
 The Seven Swans (1917)
 Mysteriet 'Miss Terry'
 Rich Man, Poor Man (1918)
 Uncle Tom's Cabin (1918)
 The Death Dance (1918)
 Løgnen (1918)
 When Men Desire (1919)
 Everybody's Business (1919)
 Married in Haste (1919)
 The Phantom Honeymoon (1919)
 The Harvest Moon (1920)
 A Virgin Paradise (1921)
 Beyond Price (1921)
 Who Are My Parents? (1922)
 Broadway Broke (1923)
 As a Man Lives (1923)
 Love's Old Sweet Song (1923) kortfilm lavet i Phonofilm
 Abraham Lincoln (1924) kortfilm lavet i Phonofilm

Referencer

Eksterne henvisninger 
 

Skuespillere fra Colorado
Instruktører fra USA
Evergreen Marine Corporation

Evergreen Marine Corporation () er et taiwansk containershipping- og containerrederi. De har hovedkvarter i Taoyuan, Taiwan. I alt har de over 150 containerskibe og de udgør et datterselskab til Evergreen Group. Evergreen sejler til 240 havne i 80 lande. 
Selskabet blev etableret 1. september 1968 af Yung-Fa Chang.

Referencer 

Transportvirksomheder fra Taiwan
Etableret i 1968
John Miles

John Miles (født 23. april 1949 - død 5. december 2021) var en engelsk sanger, musiker og rock-guitarist.

John Miles var først og fremmest kendt for sine ballader . Ikke mindst storhittet 'Music Was My First Love And It Will Be My Last' fra 1976.

Noter

Eksterne henvisninger 
https://kendte.dk/kendte/legendarisk-guitarist-dod/861647!/

Musikere fra England
Briter i 1900-tallet
Briter i 2000-tallet
Aleksandar Vučić

Aleksandar Vučić (født 5. marts 1970 i Beograd) er den nuværende præsident i Serbien.

Kilder og henvisninger 

Politikere fra Serbien
HMM Company

HMM Company Limited (tidligere Hyundai Merchant Marine) er et sydkoreansk containerrederi og shippingvirksomhed.

De har hovedkvarter i Seoul, fire internationale hovedkvarterer, 27 datterselskaber og 52 containerskibe.

Anno 2020 havde HMM verdens to største containerskibe, målt på TEU-kapacitet, hvilket var henholdsvis HMM Algeciras (23.964 TEU) og HMM Copenhagen (23.820 TEU).

Referencer 

Transportvirksomheder fra Sydkorea
Etableret i 1976
Takeshi Kitano

Takeshi Kitano (født 18. januar 1947) er en japansk skuespiller. Han er kendt fra blandt andet Merry Christmas, Mr. Lawrence fra (1983).

Eksterne henvisninger 

 

Skuespillere fra Japan
Jordskælvet i Guayas 2023

Jordskælvet i Guayas 2023 fandt sted 18. marts 2023 kl. 12:12 lokal tid (17:12 UTC) 

De berørte områder var det sydvestlige Ecuador og det nordlige Peru. Mindst 15 mennesker døde og flere hundrede blev såret. Epicentret var omkring 80 kilometer syd for byen Guayaquil. Jordskælvet havde en styrke på 6,8 Mw og en maksimal MMI-intensitet på VII (meget stærk).

Ecuadors tektonik er domineret af virkningerne af subduktionen af Nazcapladen under den sydamerikanske kontinentalplade.

Referencer

Eksterne henvisninger
 "Ecuador earthquake kills at least 15 people" fra Bbc.com af Adam Durbin & Samuel Horti. 19 marts 2023 ("At least 15 people have died and more than 400 are injured after a 6.7-magnitude earthquake struck Ecuador's southern coast. ..."

Jordskælv i Ecuador
Begivenheder i 2023
Flandern Rundt 2001

Flandern Rundt 2001 var den . udgave af det belgiske monument Flandern Rundt. Det  lange linjeløb blev kørt den 8. april 2001 med start i  og mål i . Løbet var en del af UCI World Cup.

Løbet blev vundet af italienske Gianluca Bortolami.

Bortolami kørte de 269 km på seks timer, ti minutter og 26 sekunder, hvilket gav en gennemsnitsfart på 43,576 km/t. Det var den hurtigste fart en vinder nogensinde havde kørt løbet. Rekorden stod indtil Flandern Rundt 2023, hvor den blev slået af Tadej Pogačar.

Resultat

Hold og ryttere

Startliste

Referencer

Eksterne henvisninger 
 

2001
Cykelløb i 2001
Ocean Network Express

Ocean Network Express Holdings, Ltd. (ONE) er et japansk containerrederi- og shippingvirksomhed. ONE har 240 containerskibe med en samlet kapacitet på 1,4 mio. TEU.

Virksomheden blev etableret i 2016 som et joint venture mellem Nippon Yusen Kaisha (NYK), Mitsui O.S.K. Lines (MOL) og K Line.

Referencer 

Transportvirksomheder fra Japan
Etableret i 2017
Yang Ming Marine Transport Corporation

Yang Ming Marine Transport Corporation () er et taiwansk containerrederi- og shippingvirksomhed med hovedkvarter i Keelung, Taiwan. Virksomheden blev etableret i 1972 som en shipping line og har i dag 47 containerskibe.

Referencer 

Transportvirksomheder fra Taiwan
Etableret i 1972
Relativ alderseffekt

Begrebet relativ alderseffekt (RAE), også kendt som fødselsdagseffekt, bruges til at beskrive en bias, der er tydelig på de øverste niveauer i ungdomssport og den akademiske verden, hvor deltagelsen er højere blandt de børn, der er født tidligt i perioden, end man ellers ville forvente baseret på den generelle fordeling. Udvælgelsesperioden er normalt kalenderåret, læseåret på universiteteren eller sportssæsonen.

Forskellen i modenhed bidrager ofte til effekten hvor aldersinddeling, evner og sportsgren ligeledes kan påvirke den relative alderseffekt. Midten til de sene teenageår for både regionale og nationale populære sportsgrene har de største risici som relativ alderseffekt, mens upopulære sportsgrene for børn under 11 år har lavest risiko.

Børn født i begyndelsen af året vil være på samme hold som børn i slutningen af året, men aldersforskellen kan være næsten et år, og udviklingen på to børn kan derfor være meget forskellig. Dette kan føre til at børn der er født tidligt på året vil blive valgt oftere til sport, da de er bedre, således træner de mere og får lov at udvikle deres talent mere, end de børn, der er født senere på året. Således bliver forskellen på de to endnu større, end den ellers ville.

Se også 
 Matthæuseffekten

Referencer 

Sport
Akademia
Epidemiologi
Pædagogik
Antigua og Barbudas generalguvernør

Antigua og Barbudas generalguvernør () er et embede i Antigua og Barbuda. Generalguvernøren er Antigua og Barbudas monarks repræsentant i Antigua og Barbuda. 16 af landene i Commonwealth of Nations har fælles monark, for tiden kong Charles III, og Antigua og Barbuda er et af disse lande. Som monarkens repræsentant betragtes generalguvernøren de facto som Antigua og Barbudas statsoverhoved.

Da Antigua og Barbuda er et konstitutionelt monarki, er generalguvernørens opgaver først og fremmest ceremonielle, idet hverken generalguvernøren, den britiske monark eller den britiske regering blander sig i Antigua og Barbudas politik. Officielt udnævnes generalguvernøren af monarken, men dette sker altid efter indstilling fra Antigua og Barbudas premierminister.

Embedet som generalguvernør blev oprettet den 1. november 1981, da Antigua og Barbuda blev uafhængigt fra Storbritannien. Den første generalguvernør var Sir Wilfred Jacobs. Den nuværende generalguvernør er Sir Rodney Williams, der blev udnævnt den 14. august 2014.

Liste over Antigua og Barbudas generalguvernører 
 1981–1993: Wilfred Jacobs 
 1993–2007: James Carlisle 
 2007–2014: Louise Lake-Tack 
 siden 2014: Rodney Williams

Se også 
 Antigua og Barbudas politik

Referencer

Eksterne links
Korea Electric Power Corporation

Korea Electric Power Corporation eller KEPCO er et sydkoreansk elselskab,
der producerer og distribuerer 93 % af Sydkoreas elektricitet. Strømmen er produceret på kernekraft, vindkraft og kulkraft. Den sydkoreanske stat ejer 51,11 % af aktierne i KEPCO. De har en installeret kapacitet på 65.383 MW.

Referencer 

Energivirksomheder fra Sydkorea
Tokyo Electric Power Company

Tokyo Electric Power Company Holdings, Incorporated ( ) eller TEPCO er et japansk elselskab, der producerer og distribuerer elektricitet til Japan's Kantō-region, Yamanashi-præfekturet og den østlige del af Shizuoka-præfekturet. De har hovedkvarter i Tokyo.

Referencer 

Energivirksomheder fra Japan
Etableret i 1951
Wilfred Jacobs

Sir Wilfred Ebenezer Jacobs ( – 11. marts 1995) var en jurist og politiker fra Antigua og Barbuda, der var Antigua og Barbudas 1. generalguvernør fra 1981 til 1991. Før han blev generalguvernør var han Antiguas guvernør fra 1967 til 1981.

Referencer

Eksterne henvisninger

Antigua og Barbudas generalguvernører
Wendy Crewson

Wendy Crewson (født 9. maj 1956) er en canadisk skuespillerinde. Hun er blandt andet kendt som Grace Marshall i Air Force One fra (1997).

Eksterne henvisninger 

 

Skuespillere fra Canada
Gattjina

Gattjina (; ) er en by i Leningrad oblast i den europæiske del af Den Russiske Føderation. Byen ligger  45 kilometer syd for Sankt Petersborg og har et indbyggertal på  indbyggere. Den er hovedby i Gattjina rajon.

Byen voksede op omkring Gattjina-slottet, en af den den russiske kejserfamilies hovedresidenser i 1700- og 1800-tallet. Hele slotsområdet sammen med den byens centrum blev optaget på UNESCOs verdensarvsliste i 1990 i henhold til kriterierne i, ii, iv og vi.

Referencer

Eksterne henvisninger 

Byer i Leningrad oblast
Gattjina (flertydig)

Gattjina kan have flere betydninger:

 Gattjina – en by ved Sankt Petersborg i det nordvestlige Rusland
 Gattjina-slottet – et slot i byen Gattjina
Ocnele Mari

Ocnele Mari er en by beliggende i distriktet Vâlcea i Oltenien, Rumænien. Byen har  indbyggere, og administrerer otte landsbyer: Buda, Cosota, Făcăi, Gura Suhașului, Lunca, Ocnița, Slătioarele og Țeica.

Byen ligger i den centrale del af distriktet, i en afstand af 12 km fra distriktets hovedsæde, Râmnicu Vâlcea, som den grænser op til mod øst og syd. Ocnele Mari grænser også op til flere kommuner: Mihăești mod syd, Bunești mod vest, Păușești-Măși og Vlădești mod nord.

Beliggenhed og geografi 
Ocnele Mari ligger i det sydlige forland til de ​​Transsylvanske Alper. De største saltforekomster i Valakiet ligger i nærheden af ​​byen.

Historie 
Området i nutidens by har sandsynligvis været beboet siden slutningen af ​​neolitikum. Dacianere byggede i Førromersk tid et fort ved Sărat-strømmen, som blev et regionalt økonomisk, militært og religiøst center. Nogle rumænske forskere lokaliserer den dakiske fæstning Buridava beskrevet af Claudius Ptolemaeus ved Ocnele Mari. Det er muligt, at den daciske konge Burebista blev født her. Efter at romerne erobrede Dacia, byggede de den militærlejr  omkring fem kilometer væk, udnyttede de nærliggende saltforekomster og eksporterede det salt, de producerede, til andre områder af imperiet. Flere møntfund stammer fra denne periode.

I middelalderen er der indirekte skriftlige henvisninger til stedet fra 1373, det nuværende navn blev nævnt i 1402. Saltudvinding spillede også en særlig rolle på dette tidspunkt. Adskillige Valakiske herskere grundlagde i alt 16 kirker og klostre her.

Fra 1812 udviklede Ocnele Mari spa-virksomheden. I 1933 blev den officielt erklæret som by og kurby. Fra da og indtil udbruddet af Anden Verdenskrig oplevede Ocnele Mari sin største storhedstid.

Efter krigen og den kommunistiske magtovertagelse blev der bygget et Securitatefængsel for politiske fanger i Ocnele Mari.

Kilder og henvisninger 

Byer i distriktet Vâlcea
Boksitogorsk

Boksitogorsk () er en by i Leningrad oblast i den europæiske del af Den Russiske Føderation.

Boksitogorsk ligger ved floden Pjardomlja, en biflod til floden Sias. Byen blev grundlagt i . Den har et areal på og et indbyggertal på  indbyggere. Boksitogorsk er hovedby i Boksitogorsk rajon.

Referencer

Eksterne henvisninger 

Byer i Belgorod oblast
Etableret i 1929
Kamennogorsk

Kamennogorsk (), indtil 1948 kendt under sit finske navn Antrea (; ; ) er en by i den europæiske del af Den Russiske Føderation. Den har et indbyggertal på  indbyggere.

Kamennogorsk ligger på Det Karelske Næs ved floden Vuoksi, der løber ud i søen Ladoga. Byen hørte til Finland indtil Anden Verdenskrig. Kamennogorsk ligger i Vyborg rajon i Leningrad oblast.

Referencer

Eksterne henvisninger 

Byer i Leningrad oblast
Etableret i 1929
Nigel Lawson

Nigel Lawson, Baron Lawson of Blaby (født 11. marts 1932, død 3. april 2023) var en britisk politiker og journalist. Han var medlem af det konservative parti og af Underhuset for valgkredsen Blaby i Leicestershire fra 1974 til 1992 og medlem af Margaret Thatchers regering fra 1981 til 1989. Han var energiminister fra 1981 til 1983 og derefter finansminister. På begge ministerposter var Lawson en af de vigtigste fortalere for Thatchers politik med privatisering af flere nøgleindustrier.

Som finansminister stod han bag lavere indkomstskat og den deregulering af børsen, som var med til at gøre London til et vigtigt globalt finanscentrum. Det førte til en økonomisk vækst som blev kaldt Lawson-boomet (the Lawson boom).

Lawson forlod Underhuset i 1992 og sad derefter i Overhuset i 30 år til 2022. Han forblev aktiv i politik som formand for Conservatives for Britain, en bevægelse i det konservative parti, som arbejdede for at Storbritannien skulle forlade EU, og var en fremtrædende kritiker af EU. Han var også formand for tænketanken The Global Warming Policy Foundation og var en aktiv tilhænger af Vote Leave, en organisation som førte valgkamp for Storbritannien udtræden af EU op til folkeafstemningen om Storbritanniens EU-medlemskab 2016.

Lawson var far til seks børn, herunder Nigella Lawson, madskribent og berømt kok, Dominic Lawson, journalist og Tom Lawson, rektor for Eastbourne College.

Han døde 3. april 2023 i en alder af 91 år.

Referencer 

Finansministre fra Storbritannien
Medlemmer af Underhuset
Medlemmer af Overhuset
Britiske konservative politikere
Kirisji

Kirisji () er en by i den europæiske del af Rusland. Byen har et indbyggertal på  indbyggere.

Kirisji ligger  115 kilometer sydøst for Sankt Petersborg ved floden Volkhov, der løber fra søen Ilmen til søen Ladoga. Landsbyen Kirishi blev nævnt første gang i 1693. Den fik bystatus i 1965. Det russiske olie- og gasselskab Surgutneftegas har et stort olieraffinaderi i Kirisji.

Kirisji er hovedby for Kirisji rajon, der ligger i Leningrad oblast.

Referencer

Eksterne henvisninger 

Byer i Leningrad oblast
Etableret i 1965
Kirovsk (Leningrad oblast)

Kirovsk () er en by i den europæiske del af Rusland. Den har et indbyggertal på  indbyggere.

Kirovsk ligger  33 kilometer øst for Sankt Petersborg ved floden Neva, der løber fra søen Ladoga til den Finske Bugt. Byen blev grundlagt af Sergej Kirov i 1929 under navnet Nevdubstroj () og fik bystatus i 1953 under navnet Kirovsk. Kirovsk er hovedby i Kirovsk rajon, der ligger i Leningrad oblast.

Referencer

Eksterne henvisninger 

Byer i Leningrad oblast
Etableret i 1929
Kirovsk

Kirovsk kan henvise til flere artikler med dette navn:

 Kirovsk (Leningrad oblast) – en by i Leningrad oblast i Rusland
 Kirovsk (Murmansk oblast) – en by i Murmansk oblast i Rusland
 Kirovsk er  det russiske, og tidligere ukrainske navn for byen Holubivka i Lugansk oblast i Ukraine
Scheldeprijs 2023

Scheldeprijs 2023 var den . udgave af det belgiske cykelløb Scheldeprijs. Det  lange sprintervenlige linjeløb blev kørt den 5. april 2023 med start i  og mål i . De første 143,6 kilometer blev kørt i Holland, og de sidste 61,6 km var i Belgien. Løbet var en del af UCI ProSeries 2023.

De fleste af verdens bedste sprintere var til start, og det blev til slut også et opgør om sejren imellem dem. Jasper Philipsen fra  gjorde som i 2021, og vandt massespurten. s Sam Welsford tog sig af andenpladsen, mens veteranen Mark Cavendish fra  kom ind på tredjepladsen.

Resultat

Hold og ryttere

Danske ryttere 

* DNS = stillede ikke til start
* DNF = gennemførte ikke

Startliste

Referencer

Eksterne henvisninger 
 
 
 
 
 

2023
UCI ProSeries 2023
Brabantse Pijl 2023

Brabantse Pijl 2023 var den . udgave af det belgiske cykelløb Brabantse Pijl. Det  lange linjeløb blev kørt den 12. april 2023 med start i  og mål i . Løbet var en del af UCI ProSeries 2023.

Dorian Godon () og Ben Healy () skulle afgøre løbet imellem sig. I spurten var Godon stærkest og tog sejren foran Healy. Godons holdkammerat Benoît Cosnefroy kom ind på tredjepladsen, 21 sekunder efter vinderen.

Resultat

Hold og ryttere

Danske ryttere 

* DNS = stillede ikke til start
* DNF = gennemførte ikke

Startliste

Referencer

Eksterne henvisninger 
 
 
 
 
 

2023
UCI ProSeries 2023
Kommunar (Leningrad oblast)

Kommunar () er en by i den europæiske del af Rusland. Den har et indbyggertal på  indbyggere.

Kommunar ligger  35 kilometer syd for Sankt Petersborg ved floden Izjora, en biflod til floden Neva. Byen blev grundlagt i 1840'erne og fik bystatus i 1993. Den ligger i Gattjina rajon i Leningrad oblast.

Referencer

Eksterne henvisninger 

Byer i Leningrad oblast
Bastarden (film fra 2023)

Bastarden er en dansk spillefilm instrueret af Nikolaj Arcel med manuskript af Arcel og Anders Thomas Jensen efter Ida Jessens roman Kaptajnen og Ann Barbara. 

Filmen havde premiere den 4. oktober 2023.

Medvirkende 
 Mads Mikkelsen - kaptajn Ludvig von Kahlen
 Amanda Collin - Ann Barbara
 Gustav Lindh
 Søren Malling
 Laura Bilgrau - AnnMai Mus

Referencer

Eksterne henvisninger 
 

Danske film fra 2023
Film fra Danmark (administrationskategori)
Film instrueret af Nikolaj Arcel
Dansksprogede film
Film baseret på bøger
Taiwan Power Company

Taiwan Power Company ( eller Taipower er et statsejet taiwansk elselskab. De producerer og distribuerer elektricitet til Taiwan. Deres elproduktion er primært baseret på kul, naturgas, kernekraft og vandkraft.
Taipower blev etableret 1. maj 1946 og var indtil liberaliseringen i 1995 Taiwan's eneste elproducent og producerer fortsat over 80 % af Taiwans elektricitet.

Referencer 

Energivirksomheder fra Taiwan
Etableret i 1946
China Huaneng Group

China Huaneng Group Co., Ltd. eller  CHNG  er en statsjet kinesisk elproducent. De er engageret i produktion og salg af elektricitet i Kina.

China Huaneng Group Corporation blev etableret i 1989 som et holdingselskab for en række datterselskaber.

De ejer 51 % af Huaneng Power International og har flere regionale selskaber.

Referencer 

Energivirksomheder fra Kina
Etableret i 1989